b'\n_START_ARTICLE_\nBoem\n_START_PARAGRAPH_\nBoem ozna\xc4\x8dava osobu koja prakticira nekonvencionalni \xc5\xbeivotni stil, koji se svojim pona\xc5\xa1anjem namjerno suprotstavlja uvrije\xc5\xbeenim moralnim i kulturnim normama ili o\xc4\x8dekivanjima \xc5\xa1ire zajednice. Boemi naj\xc4\x8de\xc5\xa1\xc4\x87e \xc5\xbeive u dru\xc5\xa1tvu sli\xc4\x8dno orijentiranih osoba, a njihov na\xc4\x8din \xc5\xbeivota naziva se boem\xc5\xa1tina.\n_START_SECTION_\nU\xc5\xbee zna\xc4\x8denje\n_START_PARAGRAPH_\nU u\xc5\xbeem smislu se pod boemima podrazumijevaju knji\xc5\xbeevnici, umjetnici ili glazbenici koji se iz raznih razloga odbijaju prihvatiti norme tzv. dru\xc5\xa1tvene matice. Boem\xc5\xa1tina se obi\xc4\x8dno odra\xc5\xbeava kroz "pustolovni" i nomadski na\xc4\x8din \xc5\xbeivota - boemi preferiraju slobodnu ljubav u odnosu na brak; povremena i honorarna u odnosu na stalna zaposlenja; seljenje iz grada u grad umjesto stalne rezidencije ili jednostavni \xc5\xbeivot i sl.\n_START_SECTION_\nEtimologija\n_START_PARAGRAPH_\nIzraz je nastao od francuske rije\xc4\x8di boh\xc3\xa8me kojom su se opisivali nomadski Romi podrijetlom iz \xc4\x8ce\xc5\xa1ke odnosno Bohemije.\n_START_SECTION_\nBoemske \xc4\x8detvrti\n_START_PARAGRAPH_\nBoemi se obi\xc4\x8dno okupljaju u tzv. boemskim \xc4\x8detvrtima velikih gradova. Kao primjeri se navode Montmartre i Montparnasse u Parizu, Greenwich Village u New Yorku, U\xc5\xbeupis u Vilniusu.'